Základná škola s materskou školou Bobrov

# Š K O L S K Ý P O R I A D O K

**Prerokovaný na pedagogickej rade 28.08.2018**

**2018/2019 Mgr. Branislav Podhajský**

**riaditeľ školy**

Milý žiak, žiačka !

 Každá spoločnosť sa spravuje podľa určitých pravidiel. To platí aj pre našu školu. Aby si bol oboznámený ako sa máš správať v triede, v školskom klube detí ( ďalej ŠKD ), v školskej jedálni a ostatných školských priestoroch, pri školských podujatiach a na verejnosti, predkladáme Ti školský poriadok.

Všetky body školského poriadku sledujú cieľ, aby každé vystúpenie žiaka v škole i mimo nej zodpovedalo pravidlám slušnosti, spoločenského správania, aby každý chránil zdravie svoje i svojich spolužiakov a aby sa riadil takými zásadami, ktoré umožnia jemu i jeho spolužiakom nerušene sa vzdelávať a užitočne pritom príjemne prežiť roky povinnej školskej dochádzky.

 Vychádzame zo všeobecnej deklarácie ľudských práv a tých jej bodov, ktoré sa dotýkajú života v škole :

**Práva žiakov:**

* Žiaci majú právo navštevovať záujmové útvary školy (ZÚ).
* Žiak školy môže byť členom spoločenských organizácií, ak členstvo táto organizácia žiakom dovoľuje. Žiak môže navštevovať ZUŠ štátnu i súkromnú, jazykovú školu, CVČ, osvetové zariadenie, alebo môže pracovať v športových oddieloch dobrovoľnej telesnej výchovy a pod.
* Žiak má právo na zapožičanie učebníc (okrem 1. ročníka ZŠ, ktoré sa stávajú osobným vlastníctvom žiaka) a tieto nepoškodené po ročnom užívaní vráti škole.
* Žiaci školy majú právo stravovať sa v školskej jedálni.
* Na záujmovú činnosť sú bezplatne poskytnuté všetky potrebné priestory školy a jej areálu ako i potrebné prostriedky a materiál, ktoré vedúci ZÚ zakupuje z prostriedkov projektu Vzdelávacích poukazov
* Žiaci majú právo podľa vlastného rozhodnutia využívať Kultúrne poukazy v inštitúciách , ktoré sú do tohto projektu zapojené.
* Žiaci majú právo bezplatne využívať knižný fond Školskej knižnice v súlade s Knižničným poriadkom školy.

- Žiak má právo na jemu zrozumiteľný výklad učiva.

- Žiak má právo k danému učivu slušne položiť akúkoľvek otázku a dostať na ňu odpoveď.

- Žiak má právo na omyl.

- Žiak má právo na objektívne hodnotenie.

- Žiak má právo na ohľaduplné a taktné zaobchádzanie zo strany učiteľa i spolužiakov.

* Žiak má právo v primeranom čase, priestore a primeraným spôsobom vyjadriť svoj názor

 na čokoľvek.

- Žiak má právo na prestávku, ako ju stanovuje vnútorný poriadok školy.

- Žiak má právo zvoliť si náplň prestávok, pokiaľ zachováva pravidlá bezpečnosti a neruší

 ostatných.

Školský poriadok obsahuje tieto kapitoly :

 Úvod.

1. Príchod žiakov do školy
2. Správanie žiakov počas vyučovania
3. Správanie žiakov cez prestávku
4. Odchod žiakov zo školy
5. Dochádzka žiakov do školy
6. Starostlivosť o zovňajšok
7. Starostlivosť o učebnice, učebné pomôcky a školské zariadenie
8. Povinnosti týždenníkov
9. Povinnosti žiakov v ŠJ
10. Povinnosti žiakov mimo školy
11. Základné práva a povinnosti rodičov
12. Organizácia vyučovania
13. Organizácia dozoru v školskej budove a ŠJ

Režim dňa

Záverečné ustanovenia a prílohy

**Úvod**

Školský poriadok definuje práva a pravidlá pre správanie sa žiakov v škole i mimo nej, zjednocuje pedagogický zbor k spoločnému výchovnému pôsobeniu na žiakov školy. Dodržiavanie vnútorného poriadku školy je základnou povinnosťou každého učiteľa i žiaka.

#### **Príchod žiakov do školy**

1. Do školy prichádzaj najskôr 15 minút pred začiatkom vyučovania, 5 minút pred začiatkom vyučovania musíš už byť v triede. Na popoludňajšie aktivity prichádzaj 10 minút pred začiatkom vyučovacej hodiny.
2. Pred vchodom do budovy si očisti obuv, odlož si vrchný odev do šatne a preobuj sa do zdravotne vyhovujúcich prezuviek. Prezuvky by nemali zanechávať na podlahe čierne stopy.
3. Pri príchode na popoludňajšie vyučovanie a záujmové činnosti slušne čakaj na vyučujúceho v šatni, alebo na hlavnej chodbe.
4. Ak zvolíš príchod na popoludňajšie aktivity do školy na bicykli alebo  kolieskových korčuliach, dbaj na dodržiavanie zásad bezpečnej premávky a používaj predpísané ochranné pomôcky.
5. Ak prídeš do školy na bicykli, odlož ho do stojana. Pri využívaní bicykla ako dopravného prostriedku si povinný/á nosiť prilbu.
6. Do školy prichádzaj po vyhradených chodníkoch, nie po trávnatých plochách. Nepreliezaj plot!
7. Počas celého vyučovania i cez prestávky nesmieš bez dovolenia učiteľa odísť z areálu školy.
8. Žiaci používajú pri príchode do budovy a odchode z budovy školy vchody cez šatne, prípadne hlavný vchod po dohode s vyučujúcim.
9. Pri predčasnom príchode do školy môžu byť žiaci na školskom dvore na vlastnú zodpovednosť, správajú sa v súlade so zásadami bezpečnosti a ochrany zdravia pri práci. Je zakázané šplhať sa po akýchkoľvek kovových konštrukciách v areáli školy, v zimnom období vchádzať pod strechu, kde hrozí padajúci sneh a cencúle.

#### **Správanie sa žiaka počas vyučovania**

1. Prichádzaj do školy včas, v slušnom oblečení, bez výstredností v úprave vlasov a zovňajšku. Na cvičenie používaj obuv a oblečenie slúžiace len na tento účel (tenisky a cvičebný úbor), v ktorom je nevhodné byť obutý a oblečený na vyučovaní a obedovať v školskej jedálni.
2. K pedagogickým zamestnancom a ostatným zamestnancom školy sa správaj zdvorilo, pri stretnutí ich pozdrav a aj v styku so spolužiakmi dodržiavaj pravidlá slušného správania. Starší žiaci sú vzorom v správaní mladším žiakom.
3. Ak počas vyučovania vstúpi do triedy dospelá osoba, pozdrav tým, že sa ticho postavíš. Sadneš si na pokyn vyučujúceho učiteľa. Rovnako zdravíš pri odchode učiteľa z triedy. Na hodinách Tv, Vv, Pv, F, Ch (pri laboratórnych prácach) a pri písomných prácach nevstávaš.
4. Na vyučovacích hodinách sedíš na mieste, ktoré Ti určil triedny učiteľ, prípadne vyuču- júci učiteľ. Bez povolenia nesmieš opustiť svoje miesto ani učebňu.
5. Počas vyučovania aktívne spolupracuj s učiteľom, nevyrušuj a nerozptyľuj pozornosť spolužiakov.
6. Ak chceš odpovedať alebo sa niečo opýtať vyučujúceho, prihlás sa zdvihnutím ruky.
7. Skúšanému žiakovi nenašepkávaj, neodpisuj školské ani domáce úlohy.
8. **Si povinný** nosiť pridelené učebnice a školské potreby podľa rozvrhu hodín, prípadne podľa pokynov učiteľa. Vo výnimočných prípadoch (napr. zdravotné dôvody a iné) môžeš dostať dve sady učebníc.
9. Ak máš v škole mobilný telefón, musí byť vypnutý a odložený. Používať ho môžeš len po súhlase vyučujúceho. Ak budeš používať mobil počas vyučovania, vyučujúci má právo si ho vyžiadať a odovzdať ho cez triedneho učiteľa zákonnému zástupcovi. V prípade opakovaného porušovania tohto bodu školského poriadku pristúpi triedny učiteľ k udeleniu výchovných opatrení.
10. Nenos do školy predmety, ktoré rozptyľujú Tvoju pozornosť a pozornosť spolužiakov, prípadne ohrozujú bezpečnosť a zdravie. Tiež nenos do školy väčšie sumy peňazí a osobitne cenné predmety a oblečenie. Predmety nepotrebné na vyučovanie Ti môže učiteľ odobrať a vráti ich len rodičom, platí to aj pri neoprávnenom používaní mobilu.
11. Ak si sa z vážnych dôvodov nemohol pripraviť na vyučovanie, ospravedlň sa príslušnému vyučujúcemu na začiatku hodiny. Ak nemôžeš zo zdravotných dôvodov cvičiť na hodine TV, si povinný ospravedlniť sa vyučujúcemu a odovzdať mu doklad od ošetrujúceho lekára alebo od rodičov.
12. Pred hodinou TV sa prezleč do cvičebného úboru v určených priestoroch a presuň sa na miesto cvičenia. Pred cvičením odovzdaj vyučujúcemu do úschovy cenné predmety (hodinky, šperky, kľúče, prípadne okuliare, peniaze atď.) Na hodine TV nesmieš žuť žuvačku ani jesť.
13. Svoje miesto udržuj v čistote a poriadku. Šetri učebnice, učebné pomôcky, školské zariadenie a ostatný školský majetok. Ak úmyselne alebo z nedbalosti školský majetok poškodíš, Tvoji rodičia sú povinní škodu v plnom rozsahu uhradiť. Ak sa vinník nezistí, škoda sa uhradí kolektívne. Šetri elektrickou energiou a vodou.
14. Nemôžeš manipulovať s veľkými oknami bez prítomnosti a pokynov učiteľa. Malé vetracie okná otvára spravidla žiak, ktorý pri nich sedí. Z bezpečnostných dôvodov sa nevykláňaj z oblokov a nevyhadzuj von papiere.
15. Buď úprimný, keď sa Ťa dospelí opýtajú na čokoľvek, čo si skutočne alebo domnelo urobil.
16. Nezabudni, že žiacku knižku musíš mať každý deň v škole, na každej vyučovacej hodine položenú na svojej lavici. Táto musí byť podpísaná rodičmi podľa podpisového vzoru vždy aspoň za uplynulý týždeň.
17. Ak si týždenníkom,ihneď po zazvonení zotri tabuľu. Cez veľkú prestávku a aj v prípade väčšieho znečistenia ju zotri namokro, ináč postačí suchou handrou.
18. Ak žiak svojím správaním a agresivitou ohrozuje bezpečnosťa zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, môže byť**okamžitevylúčený z výchovy a vzdelávania** a umiestnený do samostatnej miestnosti školy – riaditeľne v prítomnosti pedagogického zamestnanca, ktorého tým poverí riaditeľ školy. Na prešetrenie sa bezodkladne privolá zákonný zástupca žiaka, zdravotná pomoc, prípadne Policajný zbor a riaditeľ školy vyhotoví o dôvodoch a priebehu ochranného opatrenia písomný záznam.

### III. Správanie žiakov cez prestávku

1. Malé prestávky využívaj na prípravu na nasledujúcu vyučovaciu hodinu.
2. Veľkú prestávku tráviš na hlavnej chodbe , kam Ťa odvedie učiteľ. Tu sa nadesiatuješ. Pred ukončením veľkej prestávky si nastúp ku schodišťu a na pokyn dozoru vystupuj na poschodie do tried.
3. Počas prestávok nie je dovolené zdržiavať sa v priestore šatní.
4. Papiere a odpadky odhadzuj do košov. Nie je prípustné odhadzovať ich do záchodových mís, pisoárov, umývadiel a voľne v školskom areáli. Robíš tým zbytočnú prácu zamestnancom školy.
5. Netoleruj šikanovanie, neprizeraj sa tomu, ale zasiahni alebo zavolaj pomoc dospelého.
6. Nechaj na pokoji všetkých, ktorí sa nechcú zúčastniť hry alebo sa prechádzať. Neumlčuj a neponižuj nikoho, uznávaj druhých bez ohľadu na rasu, náboženstvo, kultúru alebo postihnutie.
7. Spory so spolužiakmi rieš bez použitia fyzickej sily a dohodni sa s nimi priateľsky.

**„Hovorme spolu, nebime sa.“**

8. Nenič a neznečisťuj školský majetok. Škody budú musieť nahradiť Tvoji rodičia.

9. Rešpektuj zákaz fajčenia, používania alkoholických nápojov, drog a iných omamných

 látok v škole a celom areáli, i na školských podujatiach. Aj prinesenie cigariet, alkoholu,

drog, prípadne iných omamných látok sa považuje za **hrubé porušenie školského**

**poriadku**.

10. Ak zistíš, že niektorý spolužiak porušuje bod č. 9 je Tvojou povinnosťou okamžite to

oznámiť ktorémukoľvek zamestnancovi školy.

11. Do riaditeľne, zborovne a kancelárie choď len v nevyhnutých prípadoch a všetky potrebné

 záležitosti si vybavuj s triednym učiteľom.

12. Do odborných učební a dielne vchádzaš v sprievode vyučujúceho, pričom dodržuješ zásady

bezpečnosti a ochrany zdravia. Pred odchodom do nich si zober všetky potrebné pomôcky

a žiacku knižku.

13. Ak si týždenník alebo určený žiak, na požiadanie učiteľa mu pomôž s pomôckami.

Ak žiak úmyselne svojím konaním ohrozí zdravie spolužiaka alebo mu úmyselne

spôsobí úraz, všetky následky znáša jeho zákonný zástupca.

 V triedach a učebniach sa správaj tak, by si svojím počínaním neohrozil seba a ostatných žiakov (nebehaj, prispôsob chôdzu povrchu podlahy, nenaháňaj sa vo všetkých priestoroch školy i v jej areáli, nepodkladaj nohu spolužiakovi, neklaď prekážky v chôdzi, nehojdaj sa na stoličkách, nepodtrhuj stoličky, lavice, neskáč po stoličkách a laviciach, akokoľvek nemanipuluj so skriňou, nehádž akékoľvek predmety, opatrne zaobchádzaj s ostrými predmetmi, neohrozuj spolužiakov mapou a kružidlom, nevystupuj na parapetné dosky, neotváraj veľké okná dokorán, oparene sa pohybuj okolo skriniek so sklenou výplňou, prenášaj len také predmety, ktoré Ti nebránia vo výhľade, nesáč alebo inak agresívne neohrozuj ostatných žiakov, nešklb ich za odev a tašku, nemanipuluj so zástrčkami a vypínačmi, po schodišti sa pohybuj pomaly, nešmýkaj sa po zábradlí a nenakláňaj sa cez zábradlie, v šatni sa nehojdaj na konštrukcii, pri vstupe do šatní sa netlač, nepoškodzuj pletivový výplet šatní, šupky z ovocia hádž do smetného koša, aby nedošlo k pošmyknutiu a pádu, zábradlie využívaj na zachytenie sa počas chôdze, na WC sa zdržuj len nevyhnutný čas, nepreliezaj záchodové priečky, telocvičné náradie na chodbách používaj len počas hodín TV.

#### **IV. Odchod žiakov zo školy**

1. Po skončení poslednej vyučovacej hodiny daj svoje miesto do poriadku, odstráň nečistoty, vylož stoličku na stôl.
2. Ak si týždenník, skontroluj čistotu učebne, zatvorenie okien, uzavretie vody, zhasnutie svetla, zotri tabuľu a ulož pomôcky.
3. Na pokyn učiteľa opusti triedu, pod vedením vyučujúceho zíď do šatne, preobuj sa, obleč sa a disciplinovane opusti budovu. Prezuvky si môžeš odložiť v šatni.
4. Ak máte poslednú hodinu v odbornej učebni alebo dielni, daj svoju kmeňovú triedu pred odchodom do poriadku a vezmi si všetky veci. Po skončení vyučovania v odborných učebniach a školskej dielni ich daj tiež do poriadku. **Za poriadok v triede zodpovedajú tí žiaci, ktorí v nej mali poslednú hodinu.**
5. Zo školy odchádzaj ihneď domov, dodržiavaj dopravné predpisy a disciplínu.
6. Pobyt žiakov v areáli školy mimo vyučovania je povolený len na vlastnú zodpovednosť, ale i tak sú žiaci povinní dbať, aby riskantným správaním neohrozili seba a ostatných účastníkov. Je zakázané vodiť psov do školského areálu, majiteľ psa preberá na seba zodpovednosť za prípadné následky.
7. Ak zistíš nejakú stratu, ohlás to vyučujúcemu alebo triednej učiteľke. Nájdené veci odnes do kancelárie školy.

#### **Dochádzka žiakov do školy**

1. Na vyučovanie dochádzaj pravidelne a načas.
2. Vyučovanie môžeš vymeškať len pre chorobu a vážnu udalosť v rodine. Ak nemôžeš prísť do školy pre vopred známu príčinu, požiadaj na základe písomného ospravedlnenia od rodiča o uvoľnenie z vyučovania. Uvoľnenie z jednej vyučovacej hodiny povoľuje príslušný učiteľ, z jedného vyučovacieho dňa triedny učiteľ, z viac ako jedného dňa riaditeľ školy na základe žiadosti. Ak vymeškáš vyučovanie pre vopred známu príčinu a nepožiadaš o uvoľnenie, triedny učiteľ nemusí hodiny ospravedlniť.
3. Pri nepredvídanej príčine – chorobe, sú rodičia povinní ráno pred vyučovaním telefonicky oznámiť dôvod Tvojej neprítomnosti triednemu učiteľovi.
4. Každú neúčasť na vyučovaní musia rodičia **bezodkladne, najneskôr do 3 kalendárnychdní**po nástupe do školy ospravedlniť.
* neúčasť z rodinných dôvodov je možná najviac 2x za polrok a dokladuje sa písomnou ospravedlnenkou rodiča,
* neúčasť zo zdravotných dôvodov ospravedlní písomne rodič ak choroba nepretrváva viac ako tri dni. Ak choroba pretrváva aj ďalší deň je potrebné písomné ospravedlnenie od lekára,
* ak riaditeľ školy dôvody častého vymeškávania nepovažuje za dostačujúce, vymeškané hodiny neospravedlní, bude sa postupovať podľa Metodického pokynu na zabezpečenie aplikácie ustanovenia § 18 ,ods. 2 Zákona č. 281/2002 o prídavku na dieťa a o príspevku k prídavku na dieťa v znení zákona č. 658/2002 Z.z.
1. Ak potrebuješ ísť na lekárske ošetrenie, navštív lekára ráno a po ošetrení príď na vyučovanie. V nevyhnutných prípadoch Ťa uvoľní z vyučovania triedny učiteľ, ale len na písomnú žiadosť rodičov, výnimočne na telefonické požiadanie.
2. Ak vymeškáš viac ako 30% z vyučovacieho predmetu za polrok, môže Ti byť navrhnuté komisionálne preskúšanie na koniec klasifikačného obdobia.

7. **Na návštevu strednej školy** v rámci dňa otvorených dverí môžu ísť žiaci 9. ročníka

 prípadne 8. ročníka (bilingválne gymnáziá), ktorí prinesú súhlas rodiča a potvrdenie

o účasti zo školy, ktorú navštívili. **V opačnom prípade budú hodiny neospravedlnené.**

#### **VI. Starostlivosť o zovňajšok**

1. Do školy prichádzaj čistý a upravený.
2. Všetky vrchné časti odevu, obuv a prezuvky si označ menom, prípadne značkou.
3. Zo zdravotných a estetických dôvodov Ti neodporúčame pogumovanú obuv a tepláky na klasických hodinách s výnimkou telesnej a technickej výchovy.
4. Výstredné oblečenie (odhalené brucho, veľký výstrih, príliš krátka sukňa, resp. krátke nohavice), nápadná úprava vlasov a tváre (neobvyklé farby vlasov a tvary účesov, piercing, náušnice u chlapcov), nosenie drahých šperkov je neprípustné.
5. Pred hodinou pracovného vyučovania si obleč pracovný odev.
6. Na hodine telesnej výchovy sa prezleč do športového odevu a obuvi v určenom priestore. Nie je dovolené cvičiť v šatách, ktoré máš počas vyučovania.

#### **Starostlivosť o učebnice, učebné pomôcky a školské zariadenie**

#### Tvojou povinnosťou je šetriť učebnice a učebné pomôcky. Ak poškodíš alebo znehodnotíš učebnice, školské pomôcky alebo zariadenie školy, musia Tvoji rodičia škodu v plnom rozsahu zaplatiť.

1. Učebnice a zošity maj zabalené a podpísané.
2. Ak prejdeš počas školského roka z jednej školy na druhú, učebnice si ponecháš a odovzdáš ich tej škole, kde skončíš školský rok.

#### **Povinnosti týždenníkov**

#### Týždenníkov určuje triedny učiteľ a sú zapísaní v triednej knihe. Týždenníci po vyučovaní skontrolujú poriadok v triede. Pred vyučovaním i počas prestávok utrú tabuľu, pripravia kriedy a učebné pomôcky na vyučovanie. Na každej hodine hlásia vyučujúcemu chýbajúcich žiakov.

2. Cez veľkú prestávku nezostávajú týždenníci v triede. Po príchode z veľkej prestávky sa

 postarajú o poriadok v triede.

3. Po skončení vyučovania v triede namokro utrú tabuľu, zatvoria vodovodné kohútiky,

 uložia kriedu, zhasnú svetlo a skontrolujú zatvorenie okien.

1. Pre neplnenie si povinností týždenníci môžu dostať zápis od triedneho učiteľa.

#### **Povinnosti žiaka v školskej jedálni**

1. Včas si predplatíš stravné, najneskôr do 15. v príslušnom mesiaci.
2. Prvý stupeň obeduje od 11.15 hod. , druhý stupeň od 12.10 hod. do 14.15 hod.
3. Po skončení vyučovania slušne prichádzaš do ŠJ, zaradíš sa do radu a riadiš sa pokynmi dozor konajúceho učiteľa. Pred vstupom do jedálne si ulož tašku a vrchné oblečenie na určené miesto, nie ku schodom!
4. Počas stolovania i celého pobytu v ŠJ sa správaj kultúrne – nebehaj, nevykrikuj. Celý obed skonzumuj v ŠJ, včítane ovocia alebo múčnika.
5. Po skončení obeda zanechaj svoje miesto v poriadku, odovzdaj všetok použitý riad pri okienku, za jedlo sa poďakuj a opusti ŠJ. Nezdržuj sa v areáli MŠ.

#### **Povinnosti žiakov mimo školy**

1. Na školských výletoch a akciách mimo školy sa správaj spôsobom, ktorý bude robiť česť našej škole. Úctivo a zdvorilo sa správaj k svojim rodičom, priateľom, učiteľom a ostatným zamestnancom školy. Pri stretnutí ich slušne pozdrav.
2. Počas školských akcií sa riaď podľa pokynov vyučujúcich a neodchádzaj svojvoľne z akcie bez súhlasu vyučujúceho.
3. Počas záujmovej činnosti dodržuj zásady bezpečnosti, s ktorými Ťa oboznámi vedúci ZÚ.
4. Správaj sa priateľsky ku svojim spolužiakom a pomáhaj im v práci, slušne sa vyjadruj.
5. Buď pozorný a ochotný k starším, chorým ľuďom a  k  ženám. Uvoľni im miesto v dopravných prostriedkoch.
6. Chráň svoje zdravie a zdravie svojich spolužiakov, dbaj o bezpečnosť na ulici a dodržuj dopravné predpisy, pri prechádzaní cez cestu zastaň, over si, či môžeš bezpečne prejsť.
7. Nešplhaj sa po navŕšených hromadách snehu. Vyhýbaj sa visiacim cencúľom.
8. Počas zimného obdobia sa nezdržuj na ľadových plochách potokov v okolí školy.
9. Vo večerných hodinách sa nezdržiavaj bez dozoru rodičov na verejných, kultúrnych, spoločenských a športových podujatiach. Večerné hodiny začínajú pre žiakov 1.-4. ročníka v zimnom období (november – marec) od 19.00 hod., v letnom období (apríl – október) od 20.00 hod. Pre žiakov 5. – 9. ročníka v zimnom období od 20.00 hod., v letnom období od 21.00 hod.
10. Nesmieš sa zdržiavať v pohostinstvách a podnikoch verejného stravovania, v ktorých sa podávajú alkoholické nápoje, dlhšie ako potrebuješ na konzumáciu objednaného jedla a občerstvenia, pokiaľ je nevyhnutná takáto konzumácia.
11. Ako žiak základnej školy môžeš navštevovať iba podujatia vhodné pre mládež do 15 rokov.
12. Požívanie akýchkoľvek drog, omamných látok, liehových nápojov a fajčenie je takisto v rozpore so školským poriadkom.
13. Aj nevhodné správanie na verejnosti v  čase po vyučovaní je zohľadnené v Tvojej známke zo správania.

**XI. Základné práva a povinnosti rodičov.**

**I. Práva a povinnosti rodiča**

1. Rodičia, zákonní zástupcovia žiakov, bývalí žiaci školy, ostatní občania, zástupcovia organizácií pôsobiaci v obvode školy sa dobrovoľne združujú v Rodičovskom združení školy. Rodičovské združenie je významnou formou aktívnej účasti občanov, rodičov, na riešení otázok výchovy detí a mládeže a na riadení školy a výchovných zariadení.

2. Úlohou Rodičovského združenia je poskytovať škole materiálnu pomoc verejnoprospešnou prácou svojich členov, predovšetkým pri zlepšovaní školského prostredia, poskytovať škole finančnú pomoc pri zabezpečovaní mimoškolských a mimotriednych výchovných podujatí, plniť podľa potreby ďalšie úlohy v prospech školy, predovšetkým pri zabezpečovaní školskej dochádzky, pri školskom stravovaní, pomáhať škole pri spolupráci s rôznymi spoločenskými organizáciami, podporovať úsilie učiteľov o trvalé a hlboké vedomosti žiakov, o zníženie počtu zaostávajúcich žiakov, o výchovu žiakov k uvedomelej disciplíne, pomáhať škole pri výchove žiakov, predovšetkým v mimotriednej a mimoškolskej činnosti, venovať veľkú starostlivosť výchove žiakov k správnej voľbe povolania, pomáhať riešiť prípady žiakov s výchovnými problémami a spolupôsobiť pri ochrane detí a mládeže pred škodlivými vplyvmi.

3. Rodičovské združenie nezasahuje do výchovno-vzdelávacieho procesu školy, ale pomáha vytvárať podmienky pre jeho priaznivý priebeh a podporuje ho.

4. Rodičom a iným osobám nie je dovolené vstupovať počas vyučovania do priestorov školy a vyrušovať učiteľa na vyučovacej hodine, pokiaľ tak nebude vopred dohodnuté a povolené riaditeľom školy, alebo jeho zástupcom.

5. Rodič má plnú zodpovednosť za svoje dieťa v čase mimo vyučovania.

**II. Spolupráca školy a rodiny.**

1. Škola priebežne informuje rodičov o správaní a prospechu žiaka. Jedným z prostriedkov je žiacka knižka – klasická a internetová. Do ŽK sa vpisujú iba dôležité oznamy.

2. Učiteľ oznamuje rodičom nielen nepriaznivé správy o ich deťoch, ale aj kladné hodnotenia a pochvaly. Forma zápisu v ŽK musí byť premyslená a taktná.

3. Pred zápisom do žiackej knižky učiteľ vždy zváži, či v danom prípade nie je vhodnejší spôsob styku s rodičmi - napr. rozhovor po triednej schôdzke, list rodičom, pozvanie rodičov do školy, návšteva v rodine.

4. Ak majú rodičia pochybnosti o správnosti klasifikácie, môžu do troch dní odo dňa, kedy sa dozvedeli výslednú známku, požiadať riaditeľa školy, aby bol žiak preskúšaný pred stanovenou komisiou.

**XII Organizácia vyučovania**

1. Vyučovanie začína o 7:45 hod.

2. Rozvrh hodín, plán dozorov učiteľov v budove školy i ŠJ sa nachádza v zborovni a v riaditeľni školy, vyučujúci sú povinní dodržiavať ho.

3. Týždenný pracovný čas učitelia plnia na pracovisku i mimo neho. Učiteľ musí byť na pracovisku v čase najneskôr o 7.15 do 13.25 hod., t.j. 6 hod. 10 min. Zvyšný pracovný čas 1 hod. 20 min má určený na prípravu na vyučovanie mimo pracoviska.

3. Škola má schválený „Plán zasadnutí pedagogickej rady“ na každý školský rok a tvorí prílohu k dokumentácii školy.

 4. Účelové cvičenia a didaktické hry, plavecký výcvik sa organizuje podľa plánu práce školy a podľa platných metodických pokynov.

 5. Ostatná organizácia školského roka je zabezpečovaná podľa ped.-organ. pokynov MŠ SR.

**XIII Organizácia dozoru v školskej budove a ŠJ**

 ***Dozor učiteľov v budove školy***

Dozor vykonávajú učitelia poverení podľa rozvrhu dozoru.

Nástup na dozor je o 7.15 na chodbách

* 1. pri vchodoch do šatní - p. školník okrem stredy, kedy vykonáva dozor na prechode pre chodcov na hlavnej ceste pred areálom školy.

 **Učiteľ vykonávajúci dozor dbá na**:

* správny príchod žiakov do budovy
* na poriadok cez prestávky
* na pokojný a nerušený chod školskej práce
* na poriadok v priestoroch školy, kde koná dozor

**Učiteľ vykonávajúci dozorpri nástupe na dozor:**

* prehliadne chodbu
* skontroluje triedy
* pozoruje žiakov pri príchode do tried
* kontroluje prezúvanie, dodržiavanie čistoty
* zabezpečuje aby žiaci nebehali po chodbách a neboli hluční.

**Počas dozoru učiteľ vykonávajúci dozor:**

* si nepripravuje pomôcky
* nečíta žiadnu literatúru
* vykonáva dozor aktívne
* kontroluje správanie sa žiakov
* zabezpečí, že triedy počas dozoru sú otvorené.

***Dozor učiteľov v ŠJ***

Dozor vykonávajú učitelia podľa rozpisu.

Učiteľ vykonávajúci dozor zabezpečuje

* poriadok, kľud
* správne stolovanie
* odnášanie tanierov
* čistotu stolov (spolupráca so ŠJ)
* kontroluje, aby do jedálne vstupovali len žiaci stravujúci sa v ŠJ.

### Režim dňa

V škole sa vyučuje podľa rozvrhu hodín schváleného riaditeľom školy.

Začiatok a koniec vyučovacej hodiny sa oznamuje zvonením.

Vyučovací čas je rozvrhnutý takto :

1. hodina 7.45 hod. – 8.30 hod.

2. hodina 8.40 hod. – 9.25 hod.

3. hodina 9.40 hod. – 10.25 hod.

4. hodina 10.30 hod. – 11.15 hod.

5. hodina 11.25 hod. – 12.10 hod.

6 hodina 12.15 hod. – 13.00 hod.

7. hodina 13.05 hod. – 13.50 hod.

###### Záverečné ustanovenia

***Dodržiavanie školského poriadku je záväzné pre všetkých žiakov školy***.

Za porušovanie školského poriadku nesieš osobnú zodpovednosť a môžeš mať udelené výchovné opatrenie podľa zásad, ktoré sú prílohou tohto školského poriadku .

Rešpektovanie školského poriadku Ti prinesie úctu, vážnosť a uznanie u učiteľov i spolužiakov a zaslúženú odmenu.

 *Dodržiavanie dozorov v budove školy a v budove ŠJ je záväzné pre všetkých vyučujúcich.*

Tento školský poriadok obsahuje prílohy číslo:

 1. vnútorné kritériá pre hodnotenie správania žiakov a dochádzky

 2. plán prevencie šikanovania v škole.

Tento školský poriadok bol schválený pedagogickou radou ... 08. 2018 a platí do vydania nového školského poriadku.

 Mgr. Branislav Podhajský

V Bobrove, 28.08.2018 riaditeľ školy

***Príloha č. 1 ku školskému poriadku***

**Vnútorné kritériá pre hodnotenie správania žiakov a dochádzky**

Riaditeľstvo ZŠ s MŠ Bobrov po prerokovaní na pedagogickej rade a v súlade s čl. 2, 3, 4 a čl. 9 Metodických pokynov na hodnotenie žiakov základných škôl č. 22/2011, vydáva záväzné kritériá pre návrh na udelenie výchovného opatrenia a zníženej známky zo správania a dochádzky žiakov. Žiaci budú s kritériami oboznámení na triednych schôdzkach a rodičia na plenárnom rodičovskom združení.

**1. Pochvaly a iné ocenenia** sa udeľujú za mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu a korektné vzťahy medzi spolužiakmi. Zaznamenávajú sa do triednych výkazov.

**Pochvala od triedneho učiteľa a riaditeľa školy**

* vzorná dochádzka do školy za prvý polrok /nulová absencia/
* vynikajúce študijné výsledky
* vzorné správanie
* reprezentácia triedy

**Pochvala od riaditeľa školy s diplomom**

* reprezentácia školy v oblasti kultúry, športu, vzdelávania a pod.
* študijný priemer do 1,0 na 1. stupni a do 1,5 na 2. stupni
* vzorná dochádzka za celý šk. rok (0 – 7 hodín)
* záslužná práca pre školu, v školskom parlamente, v projektoch, zberoch a pod.

**Pochvala od riaditeľa školy s vecnou odmenou**

* študijný priemer 1,00 na 2. stupni
* umiestnenia na 1. – 10 mieste v okresných športových súťažiach
* umiestnenia na 1. – 3. mieste v okresnom kole alebo úspešný riešiteľ vo vedomostných súťažiach, v recitácií a v speve,
* významný spoločenský čin /záchrana života, pomoc starým ľuďom a pod./
* záslužná práca pre školu, v školskom parlamente, v projektoch, v priebehu navštevovania ZŠ

**2. Opatrenie na posilnenie disciplíny** žiakov sa ukladá za závažné alebo opakované previnenie proti školskému poriadku:

1. Napomenutie triedneho učiteľa
2. Pokarhanie triedneho učiteľa
3. Pokarhanie riaditeľkou školy
4. Znížené známky zo správania na stupeň 2, 3 a 4

Pokarhania od riaditeľa školy a znížené známky zo správania sa zaznamenávajúaj so zdôvodnením v triednych výkazoch.

Napomenutie a pokarhanie triednym učiteľom navrhuje triedny učiteľ na základe zápisov vyučujúcich. Pokarhanie riaditeľom školy navrhuje triedny učiteľ alebo priamo riaditeľ školy. Pokarhania RŠ sú prerokované na pedagogickej rade, triedny učiteľ ich prerokuje s rodičmi a o pohovore urobí zápis ešte pred zasadnutím hodnotiacej pedagogickej rady.

Zníženú známku zo správania navrhuje triedny učiteľ, je prerokovaná na pedagogickej rade a schválená riaditeľom školy. S návrhom na  zníženú známku zo správania oboznámi  rodiča triedny učiteľ ešte pred termínom konania hodnotiacej pedagogickej rady. O pohovore sa urobí zápis.Riaditeľstvo ZŠ si vyhradzuje každý prípad posúdiť na pedagogickej rade individuálne.

**Kritériá ku opatreniam na zlepšenie disciplíny:**

**Zápisy v klasifikačnom zázname môžu byť najmä za:**

neuposlúchnutie pokynu učiteľa, drzé správanie, odvrávanie, vulgarizmy, klamanie, nosenie mobilu bez dovolenia tr. učiteľa, nenosenie učebných pomôcok, bezohľadnosť k  spolužiakom, rušenie vyučovacieho procesu, neprezúvanie sa, svojvoľné opustenie areálu školy v priebehu vyučovania, fajčenie po prvý krát, poškodzovanie školského majetku, rozširovanie nemravnej literatúry, prepísanie známky v klasifikačnom zázname a iné podľa zváženia vyučujúceho.

**Neskoré príchody** sú zaznamenávané v triednej knihe v dochádzke za jednotlivé dni a 2 neskoré príchody sú považované za jeden zápis v klasifikačnom zázname.

1. ***Napomenutie od triedneho učiteľa*:**
* za 3 zápisy v klasifikačnom zázname
* 1 - 2 neospravedlnené hodiny
1. ***Pokarhanie od triedneho učiteľa***
* za 6 zápisov v klasifikačnom zázname
* alebo za 3 - 4 neospravedlnené hodiny
1. ***Pokarhanie od riaditeľa školy***
* za 9 zápisov v klasifikačnom zázname
* alebo za 5 - 7 neospravedlnených vyučovacích hodín
* alebo jedno z nasledujúcich:
* závažné porušenie školského poriadku – posúdené a odsúhlasené pedagogickou radou
* aj za menej ako 9 zápisov v klasifikačnom zázname, ak o tom rozhodne pedagogická rada /žiakovo správanie je výrazne v rozpore s platným školským poriadkom/
1. ***Znížená známka na 2. stupeň***
* za 12 zápisov v klasifikačnom zázname
* alebo jedno z nasledujúcich:

 8 - 14 neospravedlnených vyučovacích hodín

 fajčenie opakované,

krádež menšieho rozsahu,

arogantné a vulgárne vyjadrovanie sa smerom k učiteľovi,

použitie alkoholických nápojov a omamných látok,

šikanovanie spolužiakov

1. ***Znížená známka na 3. stupeň***
* za 15 zápisov v klasifikačnom zázname
* prípadne : 15 – 29 neospravedlnených vyučovacích hodín

 krádež väčšieho rozsahu

 viacnásobné neprístojné, vulgárne vyjadrovanie sa smerom k učiteľovi

úmyselné ubližovanie na zdraví menšieho rozsahu

šikanovanie spojené s ubližovaním na zdraví

 viacnásobné fajčenie a použitie alkoholu resp. iných omamných látok

1. ***Znížená známka na 4. stupeň***
* za 18 zápisov v klasifikačnom zázname
* prípadne: za 30 a viac neospravedlnených vyučovacích hodín

krádež veľkého rozsahu

sústavné neprístojné, vulgárne vyjadrovanie sa smerom k učiteľov

úmyselné ubližovanie na zdraví väčšieho rozsahu

šikanovanie spojené s ubližovaním na zdraví

* návrh na preloženie do ústavnej výchovy

**3. Hodnotenie dochádzky**

 Triedny učiteľ informuje riaditeľa školy o 4 neospravedlnených hodinách žiaka. Následne riaditeľ školy p**redvolá preukázateľným spôsobom rodičov žiaka** a oboznámi ich o tejto skutočnosti.

V prípade, že žiak vymeškal opakovane viac vyučovacích hodín, ktoré budú ospravedlnené rodičom, bude rodič predvolaný k riaditeľovi, aby zdôvodnil neprítomnosť žiaka v škole.

V Bobrove 28.08. 2018 Riaditeľ školy: Mgr. Podhajský Branislav

***Príloha č. 2 ku školskému poriadku***

Plán PREVENCIE ŠIKANOVANIAV ŠKOLE

*Príloha k školskému poriadku školy.*

ÚVOD :

Šikanovanie sa stáva vážnym problémom, ktorý sa prejavuje v školách a školských zariadeniach, a ktorému je potrebné venovať neustálu pozornosť, a to najmä z hľadiska preventívneho.

**1. Charakteristika šikanovania**

Šikanovaním rozumieme akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované použitie násilia proti takému žiakovi alebo skupine žiakov, ktorí sa z najrôznejších dôvodov nevedia alebo nemôžu brániť. Šikanovanie sa prejavuje v rôznych podobách, ktoré môžu mať následky na psychickom a fyzickom zdraví.

**2. Znaky šikanovania :**

a) úmysel bezprostredne smerujúci k fyzickému alebo psychickému ublíženiu druhé-

 mu

b) agresia jedného žiaka alebo skupiny žiakov,

c) opakované útoky,

d) nevyrovnaný pomer síl medzi agresorom a obeťou.

**3. Prejavy a výskyt šikanovania  :**

a) V priamej podobe: fyzickými útokmi, urážlivými prezývkami, nadávkami, posmechom, tvrdými príkazmi agresora vykonať určitú vec proti vôli obete, odcudzením veci a pod.

b) V nepriamej podobe napr. prehliadaním a ignorovaním obete.

c) Šikanovanie sa môže uskutočňovať aj medzi žiakmi v triede či výchovnej skupine a odohráva sa najmä včase prestávok, cestou do školy a zo školyalebo v čase mimo vyučovania.

**4.PREVENCIA ŠIKANOVANIA**

 Základné preventívne opatrenie školy :

**„V našej škole sa šikanovanie netoleruje  v žiadnych podobách“!**

a) Každý pedagóg musí sledovať správanie žiakov počas vyučovania i cez prestávky, nepodceňovať ani počiatočné prejavy šikanovania a šikanovanie medzi žiakmi bez meškania riešiť. Každej jeho obeti poskytnúť okamžitú pomoc.

b) Triedny učiteľ oboznámi žiakov aj rodičov s podstatou, formami a nebezpečnými dôsledkami šikanovania ako antisociálneho správania jednotlivcov i skupín. Vyzve ich, aby oznamovali aj zárodky šikanovania.Informuje ich o možnostiach oznamovania – telefónne číslo linky dôvery, telefónne číslo do školy, resp. jeho, schránka na OcÚ.

c) Pedagóg, ktorý odhalil šikanovanie, alebo sa o ňom dozvedel, informuje o tom vedenie školy, resp. koordinátora prevencie.

d) Pedagóg, ktorému bude známy prípad šikanovania a neprijme v tomto smere žiadne opatrenie, sa vystavuje riziku trestného postihu.

e) **V škole je potrebné vytvoriť pozitívnu klímu -** o šikanovaní s deťmi hovoriť, dať im na vedomie, že učiteľ – triedny, vyučujúci i konajúci dozor – je tu preto, aby ho v škole ochránil pred akýmkoľvek šikanovaním.

**5. Zodpovednosť školy a zodpovednosť iných osôb:**

Škola je povinná bez zbytočného odkladu oznámiť orgánu sociálno-právnej ochrany skutočnosti, ktoré ohrozujú žiaka, alebo že žiak spáchal trestný čin, prípadne opakovane páchal priestupky.

a) Škola alebo školské zariadenie (ďalej len „škola“) zodpovedá za deti a žiakov v čase vyučovania a školských akcií .

b) Škola zodpovedá aj za škodu, ktorú v čase vyučovania, resp. v dobe vykonávania tzv. prechodného dohľadu spôsobí žiak, pokiaľ ten, kto je povinný vykonávať dohľad nepreukáže,že náležitý dohľad nezanedbal (§ 422 Občianskeho zákonníka).

c) Z hľadiska priestupkového zákona1) môže šikanovanie žiakov napĺňať skutkovú podstatu priestupkov. Môže ísť predovšetkým o priestupky proti občianskemu spolunažívaniu a priestupky proti majetku.

d) **Zodpovedným za priestupky** je ten, kto v čase jeho spáchania dovŕšil pätnásty rok svojho veku. Ak spácha priestupok osoba, ktorá v čase jeho spáchania dovŕšila pätnásty rok a neprekročila osemnásty rok svojho veku, zaraďuje sa do kategórie „mladistvých“.

e) Z hľadiska trestného zákonamôže šikanovanie žiakov napĺňať i skutkovú podstatu trestných činov. Trestný zákon člení trestné činy na **prečiny** a zločiny. Môže ísť najmä o prečin ohovárania, nebezpečného vyhrážania, ublíženia na zdraví, obmedzovania osobnej slobody, nátlaku, vydierania, lúpeže, hrubého nátlaku, krádeže alebo poškodzovania cudzej veci, neoprávneného užívania cudzej veci.

f) **Páchateľom trestného činu/prečinu** je ten, kto trestný čin spáchal sám. Za spolupáchateľstvo trestného činu sa považuje, ak bol trestný čin spáchaný spoločným konaním dvoch alebo viacerých osôb. Trestne zodpovedný je ten, kto v čase spáchania činu dovŕšil štrnásty rok svojho veku. Osoby, ktoré v čase spáchania trestného činu dovŕšili štrnásty rok a neprekročili osemnásty rok svojho veku sa podľa trestného zákona zaraďujú do kategórie „mladistvých“.

**6. Metódy riešenia a opatrenia :** Odhalenie šikanovania býva veľmi ťažké i pre skúsených pedagogických zamestnancov.

**Vhodné metódy :**

a) zaistenie ochrany obetiam, prípadne okamžitá pomoc obeti,

b) rozhovor s deťmi, ktoré na šikanovanie upozornili, rozhovor s obeťou, s agresormi,

c) nájdenie vhodných svedkov, individuálne, prípadne konfrontačné rozhovory so svedkami (nikdy nekonfrontovať obete a agresorov),

d) kontaktovanie rodičov alebo zákonných zástupcov,

e) kontaktovanie CPPPaP alebo diagnostické centrum (ďalej len „DC“),

f) využitie anonymnej dotazníkovej metódy.

g) v prípade závažnosti nahlásenie prípadu polícii,

**7. Spolupráca školy s rodičmi žiakov**

Pri podozrení na šikanovanie žiaka je potrebná spolupráca vedenia školy, koordinátora prevencie, prípadne výchovného poradcu a ďalších pedagogických zamestnancov tak s rodinou obete, ako aj s rodinou agresora. Nedá sa však predpokladať, že rodičia budú vždy hodnotiť situáciu objektívne, preto sa odporúča upozorniť ich na to, aby si všímali možné príznaky šikanovania a ponúknuť im pomoc. Pri pohovore s rodičmi majú dbať pedagogickí zamestnanci na taktný prístup a najmä na zachovanie dôvernosti informácií.

**8. Spolupráca školy s ďalšími inštitúciami**

a) Vrámci prevencie šikanovania a pri jeho riešení je dôležitá spolupráca s CPPPaP, ako aj s ďalšími inštitúciami a orgánmi.

b) Je dôležité riadiť sa opatreniami a odporúčaniami ŠŠI a CPPPaP

c) Pri podozrení, že šikanovanie naplnilo skutkovú podstatu priestupku alebo trestného činu, je riaditeľ školy povinný oznámiť túto skutočnosť príslušnémuútvaru Policajného zboru.

 28.08. 2018                                               Mgr. Branislav Podhajský

riad. školy

***Príloha č. 3 ku školskému poriadku***

 Podľa zákona 245/2008 Z.z. o výchove a vzdelávaní (Školský zákon), podľa § 144, ods.10

 **(10)** Neprítomnosť maloletého dieťaťa alebo žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca alebo zástupca zariadenia; vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka, alebo iný doklad potvrdzujúci odôvodnenosť jeho neprítomnosti. Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží dieťa, žiak, jeho zákonný zástupca alebo zástupca zariadenia potvrdenie od lekára.

 „Vzhľadom na uvedené (podľa písomného vyjadrenia detského a dorastového lekára) neprítomnosť dieťaťa v školskom zariadení po dobu kratšiu ako 3 dni ospravedlňuje rodič (zákonný zástupca). Lekár potvrdzuje neprítomnosť žiaka v školskom zariadení z dôvodu ochorenia až pri ochorení trvajúcom dlhšie ako 3 pop sebe nasledujúce dni. Lekár vydá potvrdenie až 4. deň trvania ochorenia. Prvé tri dni ospravedlňuje rodič alebo zákonný zástupca. Uvedené platí pri každom ochorení počas školského roka.“

**Táto príloha bola prerokovaná na pedagogickej rade 28.08.2018, ktorá ju vzala na vedomie a platí do vydania nového školského poriadku.**

28.08.2018 Mgr. Branislav Podhajský

 riaditeľ školy